<classify> Kihanga ambaye pia Mwenyekiti wa Chama cha soka Mkoa wa Morogoro MRFA,kwa vipindi viwili mfululizo alijitokeza kugombea udiwani Kata ya Mazimbu na kuchanguliwa wakati wa uchaguzi mkuu wa Oktoba 25, mwaka huu 2015.Hivyo katika uchaguzi wa Meya uliofanyika juzi kabla ya kuzinduliwa kwa Baraza jipya, mgombea huyo wa CCM alichaguliwa kwa kupata kura 36 , dhidi ya mpizani wake Diwani wa Kata ya Kilakala Mabula Rashid Lusewa Chadema akiambulia kura nne.Halmashauri ya Manispaa ya Morogoro ina kata 29, ambapo Chadema ina madiwani watatu wa kata na mmoja wa viti maalumu na kufanya idadi yao kuwa madiwani wanne.Wakati CCM ina madiwani katika kata 26 na viti maalumu tisa na idadi yao kuwa 35 mbali na mbunge wa jimbo na hivyo kufikia wajumbe 36. Kwa nafasi ya Naibu Meya wa Manispaa, Diwani wa CCM wa kata ya Mzinga, Melkior Mahiku alishinda nafasi hiyo kwa kupata kura 36 , wakati Diwani wa Kata ya Tungi Juma Tembo , kupitia Chadema akijipatia kura nne.Meya huyo mpya kabla ya kuchaguliwa juzi , aliingia kwenye kinyanganyiro cha ndani ya Chama chake kuomba kuteuliwa kuwa mgombea wa kiti hicho akipambana aliyekuwa mtetezi wa nafasi hiyo , Amir Nondo , Diwani wa Kata ya Boma CCM.Nondo alichaguliwa mwaka 2005 kuwa Diwani wa Kata hiyo na kushika wadhifa wa unaibu Meya kwa miaka mitano, kuchaguliwa tena kuwa diwani mwaka 2010 na kushika nafasi ya Umeya hadi mwaka 2015.Hivyo katika uchaguzi wa ndani ya CCM uliofanyika hivi karibuni , Kihanga akimshinda mtetezi wa nafasi hiyo, kwa kupata kura 20-17 na kutangazwa kuwa mteule wa chama wa kushindana na mgombea kutoka Chadema.Tayari uzinduzi wa mabaraza ya halmashauri za wilaya nne yamekamilika ikiwa na uchaguzi wa Wenyeviti na makamu wenyeviti na wagombea wa CCM kushinda, mbali na manispaa nyingine ni Kilosa, Mvomero na halmashauri ya wilaya ya Morogoro.  <topic>: MICHEZO 